Pavlo Li

Pavlo ”Paša” Romanovytš Li (; 10. heinäkuuta 1988, Jevpatorija, Krim – 6. maaliskuuta 2022, Irpin) oli ukrainalainen näyttelijä ja televisiojuontaja, joka kuoli vuonna 2022 Venäjän hyökättyä Ukrainaan.

Varhainen elämä 
Li syntyi Krimillä Jevpatorijassa vuonna 1988. Hänen isänsä oli myös Krimiltä ja oli taustaltaan korealainen. Lin ukrainalainen äiti oli alkujaan Taka-Karpaatiasta.

Ura näyttelijänä 
Hän näytteli ukrainalaisissa elokuvissa ja toimi ääninäyttelijänä muun muassa Leijonakuningas-elokuvan ja Hobitti-elokuvasarjan ukrainankielisissä dubbauksissa. Hän esiintyi muun muassa X-Factor-ohjelmassa.

Näyttelemisen lisäksi Li toimi myös juontajana ukrainalaisessa televisio-ohjelmassa nimeltä Päivä kotona.

Sotilaana 
Venäjän hyökättyä Ukrainaan vuonna 2022 Li värväytyi Ukrainan asevoimiin. Hän teki usieta päivityksiä sotilaiden oloista ja ukrainalaisten tekemästä vastarinnasta Instagram-tilillään Li kaatui 6. maaliskuuta Irpinissä Kiovan länsipuolella. Hänet haudattiin Ivano-Frankivskin alueelle Voroh’taan.

Kunnianosoituksia 

  Urhoollisuuden ritarikunta (Ukraina, 2022, postuumisti)

Lähteet 

Vuonna 1988 syntyneet
Vuonna 2022 kuolleet
Ukrainalaiset näyttelijät
Ukrainalaiset sotilaat
Venäjän hyökkäyksessä Ukrainaan kaatuneet